Švenčionių aukštuma

Švenčionių aukštuma (, Baltarusijoje esanti Švenčionių aukštumos dalis kartais vadinama Naročiaus aukštuma) – kalvota moreninė aukštuma Lietuvos rytuose ir Baltarusijos šiaurės vakaruose, nuo Dysnų iki Naročiaus ežerų. Šiaurėje Švenčionių aukštuma jungiasi su Aukštaičių aukštuma.

Švenčionių-Naročiaus aukštumos ilgis apie 60 km. Plotis 20-25 km. Yra 3 reljefo ruožai: nuolaidūs šiaurės rytų ir pietvakarių šlaitai, vandenskyrinis kalvagūbris.

Aukštumos keterą sudaro 5-8 km pločio ir 60–140 m santykinio aukščio gūbrių eilės, kurias vietomis skiria gilūs, erdvūs, pailgi pažemėjimai. Aukščiausi taškai – Nevaišių kalnas (289 m), Būdakalnis (285 m).

Švenčionių-Naročiaus aukštuma susidarė anksčiau negu Baltijos aukštumos, todėl joje mažiau ežerų, yra periglacialinių raguvų. Aukštumoje vyrauja pušynai, eglynai.

 Šaltiniai 

Kategorija:Lietuvos aukštumos
Kategorija:Baltarusijos geografija